कपड़ों पर रोएं को उठने से रोकें घरेलू सामानों की मदद से रोएं को हटाएं रुआँ निकालने में योग्य उपकरणों का इस्तेमाल करें
कपड़े जो अलग-अलग प्रकार के धागे से बने होते हैं, इन पर रुआँ उठने की संभावना ज्यादा रहती है। अगर कपड़े को प्राकृतिक और सिंथेटिक (synthetic) धागे से मिलाकर तैयार किया गया है, तो इनके आपस में रगड़ने की वजह से इनपर रुआँ उठने की संभावना ज्यादा रहती है। खासकर ऐसे कपड़ों के लिए यह बात बिल्कुल उचित है, जिनको 3 या इससे ज्यादा प्रकार के धागों से मिलाकर तैयार किया गया होता है। ऊनी कपड़े खरीदने से पहले उनकी बुनाई को जरूर देख लें। ऐसे ऊनी कपड़े जिनकी बुनाई कसी हुई होती है, उनपर रुआँ उठने की संभावना बहुत कम होती है, जबकि ढीले बुने हुए ऊनी कपड़ों पर रोएं उठने की संभावना ज्यादा रहती है। धोने से पहले कपड़ों को उल्टा करने से, कपड़ों पर रुआँ उठने की संभावना घट जाती है। क्योंकि वॉशिंग मशीन में धोते समय कपड़े एक दूसरे से रगड़ खाते हैं। आप चाहें तो कपड़ों को टांगते या अलमारी में रखते समय भी उल्टा कर सकते हैं। वॉशिंग मशीन में कपड़ों को धोते समय हार्ड वॉश ना किया जाए। नॉर्मल वॉश में कपड़े कम घूमते हैं, जिससे यह एक दूसरे से कम रगड़ते हैं। स्वेटर या दूसरे कपड़े जिनपर रुआँ उठने की संभावना ज्यादा होती है, उनको हाथ से धोना उचित रहेगा। यह कपड़ों को एहतियात से धोने का सबसे अच्छा तरीका है। इन कपड़ों के लिए ऐसे डिटर्जेंट का इस्तेमाल किया जाए, जो खासतौर पर कपड़ों को हाथों से धोने के लिए बनाए जाते हैं और साथ ही साथ ऐसे कपड़ों को सिंक (sink) या बाथ टब (bathtub) में धोना उचित रहेगा। अगर मुमकिन हो, तो ड्रायर की बजाए कपड़ों को टांग कर ही सुखाया जाए। ऐसा करने से कपड़े रगड़ लगने से बचेंगे, जिसकी वजह से कपड़ों पर रुआँ नहीं उठेगा। पाउडर डिटर्जेंट पूरी तरह घुलने से पहले तक कपड़ों से रगड़ता रहता है। जिसकी वजह से जब हम कपड़ों को वॉशिंग मशीन में डालते हैं, तो इन पर रुआँ उठने की संभावना बढ़ जाती है। इस समस्या का सबसे अच्छा हल लिक्विड डिटर्जेंट का इस्तेमाल है। स्वेटर को रोएं से बचाने के लिए इस बात को सुनिश्चित करें कि इस पर नियमित रूप से लिंट रोलर (lint roller) या लिंट ब्रश (lint brush) फेरा जाए। ऐसा करने से आप कपड़े पर रोएं को उठने से रोक सकेंगे। अगर आप कपड़ों को इससे रगड़ेंगे, तो कपड़ों का रुआँ निकल जाएगा! रोएं की मात्रा और आकार को ध्यान में रखते हुए, आप इसको कैंची से भी काट सकते हैं। कपड़ों को किसी सपाट जगह पर फैलाया जाए। फिर एक-एक रोएं को हाथ से उठाकर कैंची से काट दिया जाए। आप एक हाथ कपड़ों के नीचे डाल सकते हैं, ताकि रोएं को अच्छे से ऊपर उठाया जा सके और फिर इसको आसानी से काटा जा सके।  इस बात का ध्यान रखें कि कैंची को कपड़े के करीब ही रखा जाए। यह काम आराम और सावधानी से करा जाए, ताकि कपड़े को किसी भी प्रकार का नुकसान ना पहुंचे। इस काम के लिए छोटी कैंची का इस्तेमाल करना सुरक्षित रहता है। छोटी कैंची से आप काम ज्यादा सटीकता से कर सकते हैं और इससे कपड़े को नुकसान पहुंचने की भी संभावना बहुत कम रहती है। एक डिस्पोजेबल (disposable) रेज़र लिया जाए और कपड़े को किसी सपाट जगह पर बिछा दिया जाए। रेज़र को इस्तेमाल करने वाली जगह पर कपड़े को एक हाथ से खींचकर पकड़ें, ऐसा करने से कपड़े को रेज़र से नुकसान नहीं पहुंचेगा। थोड़ा-थोड़ा करके बहुत आराम से रेजर से इसको साफ किया जाए।  शुरुआत में बहुत हल्के हाथ से रेजर को इस्तेमाल करें और जरूरत के हिसाब से रेजर पर दबाव बढ़ाया जाए।  जब आप कपड़े का कुछ रुआँ साफ कर चुकें, तो कपड़े पर से रुआँ हटाने के लिए टेप का इस्तेमाल करें। इस काम के लिए पहले से ही अपनी उंगलियों पर कुछ टेप काटकर लगा लिया जाए। फिर इस टेप को कपड़े पर चिपका कर खींचा जाए, ताकि कटा हुआ रुआँ निकाला जा सके। जब टेप पर बहुत सारा रुआँ चिपक जाए, तो दूसरे टेप का टुकड़ा काट लिया जाए। अगर आपके पास पैकिंग टेप (packing tape) नहीं है, तो आप मास्किंग टेप (masking tape) के छोटे-छोटे टुकड़ों का भी इस्तेमाल कर सकते हैं। इस बात को सुनिश्चित करें कि इस काम के लिए नया और तेज धारदार रेज़र का इस्तेमाल किया जाए। इससे आप आसानी से कपड़ों पर मौजूद रोएं को निकाल सकेंगे। ऐसे शेविंग रेज़र का इस्तेमाल ना किया जाए, जिसके आस-पास मॉइश्चर स्ट्रिप्स (moisture strips) या सोप बार (soap bar) लगा हुआ हो। इसके इस्तेमाल से कपड़ों पर और भी रुआँ निकल सकता है। हेयर रोलर मुलायम ऊनी और कश्मीरी कपड़ों पर इस्तेमाल करने के लिए बहुत उचित होता है। कपड़ों को किसी सपाट जगह पर रखकर इनको खींचा जाए और रोएं वाली जगह पर रोलर को चलाया जाए। बहुत ही आहिस्ता-आहिस्ता रोलर को चलाते रहें, यहां तक कि रुआँ पूरी तरह साफ हो जाए। रुआँ निकल कर हेयर रोलर में आ जाएगा। अगर कपड़ों पर और कहीं भी रुआँ मौजूद हो, तो अब हेयर रोलर को उठाकर उस जगह पर इस्तेमाल किया जाए। अगर आपके पास वेल्क्रो की पट्टी है, तो आप इसको रोएं को निकालने के लिए इस्तेमाल कर सकते हैं। कोशिश करें कि ऐसा वेल्क्रो इस्तेमाल किया जाए, जैसा जूतों और वॉलेट (wallet) पर लगा आता है। वेल्क्रो की चिपकने वाली सतह को कपड़ों पर रोएं वाली जगह पर चिपकाया जाए और फिर इसको दोबारा खींच लिया जाए। इस प्रक्रिया को बार-बार दोहराते रहें, यहां तक कि पूरा रुआँ साफ हो जाए। इस तरीके के इस्तेमाल से मुलायम कपड़े खराब हो सकते हैं, इसलिए इसका इस्तेमाल कश्मीरी और ऊनी कपड़ों पर ना किया जाए। स्वेटर कॉम्ब एक छोटा सा कंघा होता है, जिसके दाँते खासतौर पर कपड़ों का रुआँ निकालने के लिए बनाए जाते हैं। यह कंघा बालों वाले कंघे से पूरी तरह अलग होता है, क्योंकि इसके दांते छोटे और एक दूसरे के करीब होते हैं। कपड़े को तान कर रखें और फिर रोएं वाली जगह पर इसको आराम से चलाएं। इस बात का खास ध्यान रखें कि इससे कपड़े को किसी तरह का नुकसान ना पहुंचे। इलेक्ट्रिक स्वेटर शेवर दूसरे उपकरणों के मुकाबले ज्यादा महंगा होता है। लेकिन रोएं को निकालने का सबसे कारगर और तेज तरीका है। इसके अंदर बैटरी लगाएं और कपड़े को किसी सपाट जगह पर रखें। फिर इसको कपड़े के ऊपर गोल गोल घुमाकर चलाएं। शुरुआत में इसका कपड़े से कम से कम संपर्क रखें, जरूरत और रोएं की मात्रा के हिसाब से संपर्क को बढ़ाया जाए। इसको कपड़ों पर फेरते रहें, यहां तक की रुआँ पूरी तरह गायब हो जाए। सारा रुआँ शेवर के बेरल (shaver's barrel) में इकट्ठा हो जाएगा, जिसको आप बाद में खाली कर सकते हैं। स्वेटर स्टोन को खासतौर पर कपड़ों का रुआँ निकालने के लिए बनाया गया होता है। इसको इस्तेमाल करने के लिए कपड़ों को किसी सपाट जगह पर रखा जाए और कपड़े को खींच कर पकड़ा जाए। इसके बाद स्वेटर स्टोन को आराम-आराम से कपड़ों पर रोएं वाली जगह पर रगड़ा जाए। पूरे कपड़े पर इसको रगड़ कर रोएं को टेप या उंगलियों की मदद से साफ किया जाए।
ऐसे कपड़ों को ही खरीदा जाए जिन पर रुआँ उठने की संभावना कम हो: ऐसे स्वेटर खरीदें जिनकी बुनाई कसी हुई हो: धोने से पहले कपड़ों को उल्टा किया जाए: कपड़ों को सावधानी से धोएं: इलेक्ट्रिक ड्रायर (electric dryer) के इस्तेमाल से बचा जाए: लिक्विड डिटर्जेंट का इस्तेमाल करें: रोजाना कपड़ों पर लिंट रोलर (lint roller) फेरें: रेगमाल का इस्तेमाल करें: कैंची से रोएं को काटें: शेविंग रेज़र (shaving razor) का इस्तेमाल करें: वेल्क्रो हेयर रोलर (Velcro hair roller) का इस्तेमाल करें: वेल्क्रो (Velcro) की पट्टी का इस्तेमाल करें: स्वेटर कॉम्ब (sweater comb) खरीदें: इलेक्ट्रिक स्वेटर शेवर (electric sweater shaver) का इस्तेमाल करें: स्वेटर स्टोन (sweater stone) का इस्तेमाल करके देखें:
https://www.wikihow.com/Remove-Pilling-From-Clothing https://www.wikihow.com/Remove-Pilling-From-Clothing https://www.wikihow.com/Remove-Pilling-From-Clothing
Preventing Pilling Before it Occurs Removing Pills With Household Tools Shopping for Pilling-Removal Tools